《真珠帘·鱼轩富贵人间少》
宋代·陈著

鱼轩富贵人间少。那堪更、有子雍容廊庙。衮绣当斑衣，转色难雍小。手把乾坤重整顿，略□□、微生一笑。分晓。是慈闱雍事，如今著到。帘幕早是寒生，又橙黄近也，菊花香了。已劝九霞觞，春意浓於酒。玉带金鱼欢舞处，更捷骑、红尘峡□。知否。这花添锦上，年年重九。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。